Itsoseng
Itsoseng on linn Lõuna-Aafrika Vabariigis Loodeprovintsis Ngaka Modiri Molema ringkonnas Ditsobotla vallas. Itsoseng on asutatud 1963. aastal. Linn kuulus aastatel 1977–1994 Bophuthatswana bantustani koosseisu. Lõuna-Aafrika Vabariigi 2011. aasta rahvaloenduse andmetel oli Itsosengi elanikest mustanahalisi aafriklasi 99,22%, värvilisi 0,37%, India või Aasia päritolu inimesi 0,22%, valgeid 0,04% ja teisi 0,16%. Tsvana keelt pidas emakeeleks 87,17%, inglise keelt 2,82%, sotho keelt 2,63%, koosa keelt 2,25%, suulu keelt 1,49%, ndebele keelt 1,24%, viipekeelt 0,65% ja afrikaani keelt 0,57%.